OpenLLM-France/wikimedia huggingface dataset:
# Quake

El Quake és un videojoc d'acció en primera persona, desenvolupat per id Software i publicat per GT Interactive el 1996. La composició musical és de Trent Reznor i Nine Inch Nails. És el primer videojoc de la saga Quake. El protagonista en primera persona subjectiva (l'acció es visualitza des del pretès personatge) ha de disparar els enemics en diferents nivells. Els jugadors s'agrupen en dos equips (blau i vermell) en servidors en línia. Hi ha diverses modalitats, la més popular consisteix a robar la bandera enemiga i portar-la a la mateixa base matant els jugadors de l'altre equip per aconseguir la màxima puntuació. Fou un dels primers jocs que popularitzaren el mode multijugador a través d'internet.
El joc combina habilitat (per moure's pels escenaris tridimensionals i saltar entre plataformes) i reflexos. L'acció està ambientada en un futur apocalíptic i les armes van des del fusell fins al llançador de plasma. Es pot actualitzar l'arma, aconseguir més munició o punts de vida recollint ítems pels diferents racons de la pantalla. Quan un jugador resulta mort torna a reviure en un altre punt de l'escenari.

## Referències

* ↑ «American McGee on Quake». Quaddicted, 2011. [Consulta: 13 desembre 2014].
* ↑ «Retro Diary». Imagine Publishing Bournemouth, 104, 01-07-2012, pàg. 13. ISSN: 1742-3155. OCLC: 489477015.
* ↑ Davison, John; Davison, John. «How 'Quake' Changed Video Games Forever» (en anglès americà), 22-06-2016. [Consulta: 6 octubre 2021].

## Enllaços externs

* Quake a Curlie
* Quake: Scourge of Armagon a MobyGames (anglès)
* Quake: Dissolution of Eternity a MobyGames (anglès)
Viccionari
# Quaker City

Quaker City és una població dels Estats Units a l'estat d'Ohio. Segons el cens del 2000 tenia 563 habitants.

## Demografia

Segons el cens del 2000, Quaker City tenia 563 habitants, 220 habitatges, i 159 famílies. La densitat de població era de 410,1 habitants/km².
Dels 220 habitatges en un 36,4% hi vivien nens de menys de 18 anys, en un 57,3% hi vivien parelles casades, en un 9,1% dones solteres, i en un 27,3% no eren unitats familiars. En el 25% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,04.
Per edats la població es repartia de la següent manera: un 27,4% tenia menys de 18 anys, un 8,7% entre 18 i 24, un 29,5% entre 25 i 44, un 19,7% de 45 a 60 i un 14,7% 65 anys o més.
L'edat mediana era de 34 anys. Per cada 100 dones de 18 o més anys hi havia 89,4 homes.
La renda mediana per habitatge era de 22.176 $ i la renda mediana per família de 28.750 $. Els homes tenien una renda mediana de 24.583 $ mentre que les dones 15.865 $. La renda per capita de la població era d'11.148 $. Aproximadament el 16,3% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Quaker City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Quaker City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# José Maria Nemesio Otaño Eguino

José Maria Nemesio Otaño Eguino (Azkoitia, 19 de desembre de 1880 — Sant Sebastià, 29 d'abril de 1956) va ser un organista i compositor basc.
Otaño es va mudar a San Sebastiá el 1956 i va unir-se a la Companyia de Jesús el 1896, on va ser nomenat organista de la basílica d'Azpeitia. Va promoure la restauració de la música sacra segons les directrius establertes per Pius X. Fundà la revista Música Sacro Hispana i dirigí la Schola Cantorum del seminari de Comillas. Després de la Guerra Civil, va ser nomenat director del Conservatori de Madrid. Algunes de les seves obres més importants són Suite basca i Miserere.

## Referències

* ↑ Gran Enciclopèdia de la Música. Grupo Enciclopedia Catalana. ISBN 9788441202344.
# José Maria García Lafuente

José María García Lafuente, més conegut com a José Mari (Lardero, 10 de febrer de 1971) és un exfutbolista riojà, que jugava com a migcampista.

## Trajectòria

Format al planter del CA Osasuna, debuta en Primera amb els navarresos a la campanya 90/91, tot i que només apareix en tres partits. Dos anys després es consolida al primer equip de l'Osasuna, tot jugant una vintena de partits. A mitjans de la temporada 94/95, amb el seu equip a Segona Divisió, fitxa pel FC Barcelona.
Al Barça només juga 12 partits, i a l'any següent recala al Reial Betis. L'estiu de 1996 deixa el conjunt andalús i fitxa per l'Athletic Club. Jose Mari roman quatre temporades al conjunt basc, tot i que la seua aportació va de més a menys.
La temporada 00/01 marxa al CD Leganés, de Segona, i a la campanya següent, al Burgos CF de la mateixa categoria. Finalment, la 02/03 la juga amb el Reus Deportiu, de Segona B, retirant-se al final d'eixa campanya.

## Referències

* ↑ S., J. Julián Fernández «Yo jugué en el Real Betis: José Mari García» (en castellà). , 22-02-2014 [Consulta: 9 abril 2018]. Arxivat 2018-06-14 a Wayback Machine. «Còpia arxivada». Arxivat de l'original el 2018-06-14. [Consulta: 28 abril 2021].
* ↑ Martín, Ivan «¿Se acuerdan de... José Mari?». El Mundo Deportivo, 22-04-2021 [Consulta: 28 abril 2021].

## Enllaços externs

* Fitxa de Jose Mari
# Radware

Radware és un proveïdor de balanç de càrrega i serveis de seguretat informàtica per bases de dades.
La seu central corporativa de Radware es troba a Mahwah, Nova Jersey, (EUA). La seva seu internacional es troba en la ciutat de Tel-Aviv, Israel. La companyia també té oficines en la ciutat de Xangai, en la República Popular de la Xina. Radware és membre del grup d'empreses Rad, i les seves accions cotitzen en l'índex borsari NASDAQ.
Radware va ser fundada el 1997. L'empresari Roy Zisapel és el president de la companyia i el director de l'empresa. En 1999 la companyia va tenir una oferta pública inicial i va ser inclosa a l'índex borsari de NASDAQ.
Roy Zisapel és el propietari del 3,4% per cent del capital de l'empresa. El seu pare, Yehuda Zisapel, és el major accionista, amb un percentatge del 15% per cent del capital.

## Referències

* ↑ «Profile: Radware Ltd (RDWR.O)». Reuters.
* ↑ «Locations». Radware.
* ↑ «About Radware». Radware.
* ↑ Lidstone, Rory. «Radware DefenseFlow Makes DoS, DDoS Protection a Native Network Service», 28-06-2013.
* ↑ Radware on NASDAQ. NASDAQ.
* ↑ «Cyber Attacks a Boon to Radware Sales: Israel Overnight», 12-02-2013.
# Kamaing

Kamaing és una petita ciutat de menys de 10.000 habitants, a l'Estat Katxin de Myanmar. És una àrea poblada en part per shan de Myanmar (els katxin són el 50% i el 25% són shan), a l'oest de Myitkyina, amb 121 llogarets.
La jurisdicció birmana que donava cert poder al cap local shan va quedar suprimida el 1886 a l'arribada dels britànics. Els caps shan però van conservar la influència i van participar en la revolta de Wuntho del 1886 al 1891 contra els britànics.
Administrada com la resta de Birmània, fou ocupada pel Japó el 1943. El 1948, a la independència del país, va quedar inclosa a l'estat Kachin.
Actualment és centre d'una zona protegida d'ocells de 15.000 hectàrees.
# José Luis Morales

José Luis Morales és el nom dels següents personatges:
* José Luis Morales Martín (Madrid, 1973) futbolista que ocupà la posició de davanter centre.
* José Luis Morales Nogales (Madrid, 1987) futbolista que ocupa la posició d'extrem o mitjapunta, i que ha jugat a primera divisió espanyola amb Llevant UE, SD Eibar i Vila-real CF.
# Cordyline

Cordyline és un gènere de gairebé 15 espècies de monocotiledònies llenyoses fanerògames classificades en les Asparagaceae o alternativament en la família segregant de les Laxmanniaceae, en el sistema Angiosperm Phylogeny Group, però posada pel sistema APG II (2003) en les Agavaceae. Gènere natiu de la regió de l'oceà Pacífic occidental, des de Nova Zelanda, est d'Austràlia, sud-est d'Àsia, Polinèsia i Hawaii.

## Espècies seleccionades

* Cordyline australis (arbre col)
* Cordyline banksii
* Cordyline fruticosa (planta Ti; sin. C. terminalis)
* Cordyline haageana
* Cordyline indivisa
* Cordyline obtecta (endèmica a Illa Norfolk i Nova Zelanda; sin. C.baueri, C. kaspar)
* Cordyline pumilio
* Cordyline stricta

## Cultiu i usos

Membres del grup creixen freqüentment com a plantes ornamentals, i el Cordyline terminalis culinàriament i altres usos.

## Referències

* ↑ Sinònims a Kew
* ↑ «Agavaceae family».
# Alfred Elton van Vogt

Alfred Elton van Vogt (Manitoba, 26 d'abril de 1912 - Los Angeles, 26 de gener de 2000) fou un escriptor canadenc especialitzat en ciència-ficció.
En els seus llibres la psicologia és molt important, com a la novel·la Slan (1940), en la qual un noi és perseguit perquè té poders telepàtics. Un altre dels seus llibres és The Voyage of the Space Beagle, en el qual una nau espacial cerca l'espai per intel·ligència extraterrestre, igual que el Beagle de Charles Darwin.
La Trilogia Null-A, basada en l'obra d'Alfred Korzybski, és especial perquè Van Vogt descriu un món on el pensament no és aristotèlic, a diferència del món real. La primera part fou publicada el 1945.
# José Luis Aznar Güell

José Luis Aznar Güell (Barcelona, 12 de març de 1952 - Barcelona, 8 d'agost de 2000) fou un enginyer, periodista i fotògraf català, especialitzat en motociclisme. Al llarg de la seva carrera, va fer diverses exposicions de fotografies sobre el món del motor i col·laborà en mitjans escrits i audiovisuals catalans i internacionals.
La seva trajectòria professional s'inicià durant la dècada de 1970, en què col·laborà amb les revistes especialitzades Motociclismo i Velocidad. El 1984 passà a treballar per a Motor16, tot seguint el mundial de velocitat, en el qual va fer de representant dels periodistes espanyols. Més tard, fou cap de premsa de l'equip Repsol YPF Honda.

## Obres

Tot seguit, es llista una tria de les seves obres principals:
* Moto & Moto: 1999-2000 - 2005, ISBN 978-84-931252-1-9
* Manuel Olive Sanz: Una imagen de perfección - 2000
* Historia del motociclismo en España (amb Francisco Herreros) - 1998

## Referències

* 1 2 3 Herreros, Francisco; Aznar, José Luis. «Introducción». A: Historia del motociclismo en España (en castellà). Barcelona: RACC, 1998, p. 11. ISBN 84-920886-5-6.
* 1 2 El Periódico de Catalunya. José Luis Aznar Güell (en castellà), 10 agost 2000 [Consulta: 15 juliol 2015].
* ↑ «Moto & Moto: 1999-2000» (en castellà). librosprometeo.com, 2015. Arxivat de l'original el 21 de juny 2015. [Consulta: 26 març 2015].
* ↑ «Manuel Olive Sanz : una imagen de perfección» (en castellà). isbnonline.com, 2015. Arxivat de l'original el 2015-06-21. [Consulta: 26 març 2015].
# Vela als Jocs Olímpics d'estiu de 1912 - 10 metres

Els 10 metres va ser una de les quatre proves de vela que es van disputar al camp de regates de Nynäshamn durant els Jocs Olímpics d'Estocolm de 1912. Hi van prendre part 28 navegants repartits ens quatre vaixells en representació de tres països diferents. Es disputà entre el 20 i el 22 de juliol de 1912.

## Resultats finals

Es van disputar 2 regates per una distància total de 36,2 milles nàutiques. La classificació es determinava segons els punts obtinguts en cadascuna de les regates a raó de 7 punts pel primer, 3 pel segon i 1 pel tercer.
| Pos. | Vaixell | Tripulació | 1a regata | 1a regata | 1a regata | 2a regata | 2a regata | 2a regata | Punts Totals | Desempat | Desempat |
| Pos. | Vaixell | Tripulació | Pos. | Temps | Punts | Pos. | Temps | Punts | Punts Totals | Pos. | Temps |
| | Kitty Suècia | Carl Hellström Erik Wallerius Harald Wallin Humbert Lundén Herman Nyberg Harry Rosenswärd Paul Isberg Filip Ericsson | 1 | 3h46'04" | 7 | 1 | 3h43'51" | 7 | 14 | | |
| | Nina Finlàndia | Harry Wahl Waldemar Björkstén Jacob Björnström Bror Brenner Allan Franck Erik Lindh Juho Aarne Pekkalainen | 2 | 3h59'07" | 3 | 3 | 3h50'09" | 1 | 4 | 1 | 4h21'41" |
| | Gallia II Rússia | Joseph Schomacker Esper Beloselsky Ernest Brasche Karl Lindholm Nikolai Puxnitski Aleksandr Rodionov Philip Strauch | 3 | 3h59'20" | 1 | 2 | 3h45'38" | 3 | 4 | 2 | 4h23'17" |
| 4 | Marga Suècia | Wilhelm Forsberg Björn Bothén Bertil Bothén Erik Lindén Erik Waller Arvid Perslow | 4 | 4h01'11" | - | 4 | 3h50'30" | - | - | | |

## Àrea de regates

Per la cursa dels 10 metres es va emprar el camp de regates A.

## Condicions meteorològiques

| Data | Cursa | Descripció | Vel. vent | Sortida |
| 20 juliol 1912 | 1 | Bon temps, amb una lleugera brisa de l'est. | 5 knots (9.3 km/h) - 9 knots (17 km/h) | 11:15 |
| 21 juliol 1912 | 2 | Una lleugera brisa bufava pel matí. | 4 knots (7.4 km/h) - 6 knots (11 km/h) | 11:15 |
| 22 juliol 1912 | 3 | Bon temps, amb vents lleugers | 5 knots (9.3 km/h) - 7 knots (13 km/h) | 11:00 |

## Referències

* ↑ «Sailing at the 1912 Stockholm Summer Games: Mixed 10 metres». sports-reference.com [Consulta: 7 març 2017]. «Còpia arxivada». Arxivat de l'original el 2009-04-14. [Consulta: 7 març 2017].
* 1 2 The Swedish Olympic Committee. Erik Bergvall. The Olympic Games of Stockholm 1912 - Official Report (PDF). Wahlström & Widstrand, 1913 [Consulta: 8 febrer 2015]. Arxivat 29 October 2012$^{[Datemismatch]}$ a Wayback Machine.
# Ophelia Pastrana

Ophelia Pastrana (Bogotà, 4 d'octubre de 1982) Ophelia Pastrana Ardila és una dona transgènere física, economista, conferenciant, youtuber, tecnòloga i comediant colombiana. Viu a Mèxic des de fa diversos anys.
Ophelia va fer i va difondre el seu canvi de gènere en públic, malgrat ser membre d'una família representant del partit conservador colombià. Es va operar de canvi de gènere a Ciutat de Mèxic el 10 de maig de 2012).

## Biografia

Va ser locutora a Coca-Cola FM, i va treballar com a empresària per CNET Networks i a LatinWE on va coordinar un segment en Despierta América amb Mónica Fonseca: Las Mujeres También Hablamos de Tecnología.
Ha estat ponent i conferenciant sobre el tema de xarxes socials per a Mèxic. És reconeguda i destacada per les seves presentacions en escenaris com TEDx Talks i Campus Party.
Com a comediant va començar l'any 2017 amb el monòleg "La Explicatriz" un espectacle d'improvisació en el qual el públic suggereix els temes que li donaran forma al xou.
En 2014, Business Insider la va incloure entre les 100 dones més influents en tecnologia a Twitter. L'any 2017 va ser considerada una de les 100 Dones Més Poderoses de Mèxic segons la revista Forbes.

## Referències

* ↑ «Canal de Youtube de Ophelia Pastrana».
* ↑ «Ophelia Pastrana es vocera de Epicentro Festival de Innovación». Arxivat de l'original el 2017-08-02. [Consulta: 23 setembre 2016].
* ↑ «La transición de Ophelia, una mujer transgénero reasignación».
* ↑ «Ophelia y Mauricio, la historia de un solo cuerpo». Arxivat de l'original el 2014-05-09. [Consulta: 3 gener 2019].
* ↑ Coca-Cola FM Arxivat 2019-01-04 a Wayback Machine.
* ↑ «Ophelia Pastrana habla sobre su familia, su transformación y el marketing». Arxivat de l'original el 2017-06-12. [Consulta: 3 gener 2019].
* ↑ «El poder de ser multidisciplinario - Ophelia Pastrana - TEDxUDLAP». , 16-03-2016 [Consulta: 24 novembre 2016].
* ↑ «Siempre hay bellezas escondidas: Ophelia Pastrana at TEDxMexicoCity». , 14-04-2014 [Consulta: 24 novembre 2016].
* ↑ «Ophelia Pastrana improvisó para nosotros y esto pasó».
* ↑ «Las 100 Mujeres Más Poderosas de México 2017». Arxivat de l'original el 2017-10-02. [Consulta: 3 gener 2019].

## Enllaços externs

* Ola Política: Ophelia y Mauricio, la historia de un solo cuerpo. Arxivat 2014-05-09 a Wayback Machine.
* Kien y Ke: Ophelia Pastrana: 28 años como hombre y ahora es una mujer.
* Revista SoHo: ¿Qué se siente ligar como hombre y como mujer?.
* TEDx: Siempre hay bellezas escondidas, por Ophelia Pastrana
* La Jornada AGS: Ella es Ophelia Pastrana
# Villeret (Berna)

Villeret és un municipi del cantó de Berna (Suïssa), situat a l'antic districte de districte de Courtelary i a l'actual Berner Jura.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Velocitat equivalent

La velocitat equivalent o EAS (equivalent airspeed, per les seves sigles en anglès) és un càlcul utilitzat principalment en navegació aèria que proporciona informació rellevant sobre les condicions de vol.
És la velocitat equivalent que tindria una aeronau a nivell del mar que produís la mateixa pressió dinàmica incompresible que la velocitat vertadera a l'altura en què l'aeronau es desplaça. També se la defineix com la correcció de la velocitat calibrada (Calibrated Air Speed en anglès, CAS) per l'error de compresibilitat adiabàtica a l'altitud de vol corresponent.
Se l'expressa amb la següent equació:
$EAS=TAS\times {\sqrt {\frac {\rho }{\rho _{0}}}}$
on:
    $EAS$ : velocitat equivalent de l'aire
    $TAS$ : velocitat vertadera
    $\rho \,$ : és la densitat actual de l'aire
    $\rho _{0}\,$: és la densitat a nivell del mar (1.225 kg/m³)
La velocitat equivalent de l'aire és funció de la pressió dinàmica:
$EAS={\sqrt {\frac {2q}{\rho _{0}}}}$
on:
${q}\,$: és pressió dinàmica i es compleix que:
$q={\tfrac {1}{2}}\,\rho \,v^{2},$
(aquesta equació requereix un sistema d'unitats coherent)
També es pot obtenir una definició a partir del nombre Mach de l'aeronau i la pressió estàtica:
$EAS={a_{0}}M{\sqrt {P \over P_{0}}}$
on:
    ${a_{0}}\,$: és la velocitat del so a 15 °C
    $M\,$: és el nombre Mach
    $P\,$: és la pressió estàtica
    $P_{0}\,$: és la pressió estàndard a nivell del mar (1013.25 hPa)
A la pressió estàndard al nivell del mar, la velocitat calibrada o indicada CAS i la velocitat equivalent són iguals. És gairebé menyspreable la diferència entre les dues pressions fins al voltant dels 200 nusos CAS i 3000 metres. No obstant això, a velocitats elevades i altituds superiors ha de ser corregit l'error de compresibilitat per determinar de manera precisa la velocitat equivalent.

## Mesurament

Les indicacions i mesuraments de la velocitat de l'aire en una aeronau es realitzen a través d'un indicador de velocitat connectat a un sistema de pitot estàtic. Aquest element, compost per sondes, proporciona informació de la velocitat de desplaçament de l'aeronau en relació amb la massa d'aire circumdant, la qual cosa permet determinar la velocitat aèria calibrada (CAS), la que, corregint certs valors, ens dona la velocitat equivalent.

## Vegeu també

* Navegació aèria

## Referències

* ↑ Clancy, L.J. (1975), Aerodynamics, Section 3.8, Pitman Publishing Limited, London.
* ↑ Anderson, John D. (2007), Fundamentals of Aerodynamics, p.215 (4th edition), McGraw-Hill, New York USA.

## Enllaços externs

* Conceptes de velocitat en la navegació aèria
* Conceptes de mecànica de vol i les seves interrelacions
* Velocitat equivalent (article en anglès)
# Oziorni (Bélgorod)

* Per a altres significats, vegeu «Oziorni».
Oziorni - Озёрный (rus) - és un poble (un khútor) de l'óblast de Bélgorod, a Rússia. El 2010 tenia 26 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Volcano (Hawaii)

Volcano és una concentració de població designada pel cens dels Estats Units a l'estat de Hawaii. Segons el cens del 2000 tenia 2.231 habitants.

## Demografia

Segons el cens del 2000, Volcano tenia 2.231 habitants, 896 habitatges, i 498 famílies La densitat de població era de 15,21 habitants per km².
Dels 896 habitatges en un 24,6% hi vivien nens de menys de 18 anys, en un 41,4% hi vivien parelles casades, en un 9,5% dones solteres, i en un 44,4% no eren unitats familiars. En el 34,7% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,92.
Per edats la població es repartia de la següent manera: un 20,3% tenia menys de 18 anys, un 6,7% entre 18 i 24, un 30,8% entre 25 i 44, un 30,3% de 45 a 64 i un 11,9% 65 anys o més.
L'edat mediana era de 41,3 anys. Per cada 100 dones hi havia 116,18 homes. Per cada 100 dones de 18 o més anys hi havia 125,22 homes.
La renda mediana per habitatge era de 35.977 $ i la renda mediana per família de 44.432 $. Els homes tenien una renda mediana de 30.929 $ mentre que les dones 31.679 $. La renda per capita de la població era de 18.913 $. Aproximadament el 10,4% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Volcano». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 19 setembre 2010].
* ↑ «Geographic Comparison Table-Volcano». American Fact Finder. Oficina del Cens dels Estats Units, 15-09-2010.
# Vibrissaphora ailaonica

Vibrissaphora ailaonica és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Datong, Y. & Shunqing, L. 2004. Vibrissaphora ailaonica. Llista Vermella d'Espècies Amenaçades de la UICN 2006. Consulta: 14 de gener de 2008.
# Wanda

«Wanda» té aquests significats:
* Wanda (cràter), cràter d'impacte al planeta Venus
* Wanda (Minnesota), ciutat dels Estats Units a l'estat de Minnesota
* Princesa Wanda, filla de Krakus, llegendari fundador de Cracòvia
* Llengua wanda, idioma bantu
# Orcasur

Orcasur és un barri del districte d'Usera, a Madrid. Té una superfície de 138,42 hectàrees i una població de 13.202 habitants (2009). Limita al nord amb Almendrales i Legazpi (Arganzuela), a l'est amb San Fermín, a l'oest amb Orcasitas i Pradolongo i al sud amb Los Ángeles (Villaverde). En la seva delimitació hi ha l'Hospital 12 de octubre de Madrid.

## Enllaços externs

* Ortofoto del districte amb els límits de cada barri
* Districtes de Madrid
# Vàjgort

Vàjgort (en rus: Важгорт) és un poble de la República de Komi, a Rússia, segons el cens del 2010 tenia 512 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].